כריסטיאן לינדנר

כריסטיאן וולפגנג לינדנר (נולד ב-7 בינואר 1979) הוא פוליטיקאי גרמני המשמש כשר האוצר של גרמניה, מנהיג המפלגה הדמוקרטית החופשית (FDP) מאז 2013. מכהן כחבר בבונדסטאג מטעם מדינת נורדריין-וסטפאליה מאז 2017.

== ביוגרפיה ==
כריסטיאן לינדנר נולד בוופרטל, גרמניה לוולפגנג לינדנר מורה למתמטיקה ומדעי המחשב.

לאחר שסיים את לימודיו בגימנסיה בשנת 1998 ושירות לאומי, למד כריסטיאן לינדנר מדעי המדינה באוניברסיטת בון בשנים 1999 עד 2006. <ref></ref>

במהלך לימודיו הפך לינדנר לקצין מילואים בחיל האוויר. כיום לינדנר הוא רב-סרן במילואים של חיל האוויר הגרמני. <ref></ref>

=== קריירה פוליטית ===
לינדנר הצטרף ל-FDP בשנת 1995.<ref name="CV" /> הוא היה חבר בוועד המנהל של ה-FDP במדינת נורדריין-וסטפאליה מאז 1998 והיה למזכ"ל בשנת 2004 (עד פברואר 2010).<ref name="CV"></ref> בבחירות שנערכו במאי 2000 לפרלמנט של נורדריין-וסטפאליה, נבחר לינדנר בן ה-21 והיה לחבר הפרלמנט הצעיר ביותר בהיסטוריה של הפרלמנט.<ref name="CV" /> בין השנים 2005–2009 היה סגן יו"ר הסיעה של ה-FDP בפרלמנט. ב-2007 הוא הפך לחבר בוועד המנהל של ה-FDP ברמה הפדרלית.

משנת 2009 שימש לינדנר כחבר בבונדסטאג הגרמני. הוא היה חלק ממשלחת ה-FDP בנושא משפחות, שילוב מהגרים ותרבות במשא ומתן להקמת קואליציה בבחירות הפדרליות 2009.

מדצמבר 2009 ועד להתפטרותו בדצמבר 2011, לינדנר היה מזכ"ל ה-FDP הפדרלית.

לאחר מכן, לינדנר נבחר לכהן כיו"ר הFDP במדינת נורדריין-וסטפאליה בבחירות בשנת 2012.<ref></ref> בבחירות, הFDP קיבלה 8.6% מהקולות,<ref></ref> התוצאה עלתה על הציפיות, כאשר המפלגה נאבקה על אחוז החסימה שעמד על 5%.<ref></ref> לאחר ניצחון המפלגה בבחירות הוא כיהן כמנהיג הפרלמנטרי של ה-FDP במדינת נורדריין-וסטפאליה, ועבד באופוזיציה. במרץ 2013 נבחר לאחד מסגניו של פיליפ רסלר המנהיג הפדרלי של ה-FDP.

לינדנר נבחר ליו"ר החדש של ה-FDP בעקבות התפטרותו של היו"ר פיליפ רסלר לאחר הבחירות הפדרליות בגרמניה בשנת 2013 <ref></ref> <ref></ref> בהן ה- FDP לא הצליחה לעבור את אחוז החסימה לבונדסטאג לראשונה מאז 1949. <ref></ref>

לינדנר היה נציג ה-FDP לוועידה הפדרלית לבחירת נשיא גרמניה בשנת 2017, שם אישר את מועמד הממשלה פרנק-ואלטר שטיינמאייר.<ref>[https://www.landtag.nrw.de/portal/WWW/dokumentenarchiv/Dokument/MMD16-13713.pdf Wahl der Mitglieder für die 16. Bundesversammlung] Landtag of North Rhine-Westphalia, decision of 14 December 2016.</ref> באותה שנה הוא הוביל את הקמפיין המוצלח של מפלגתו לקראת הבחירות במדינת נורדריין-וסטפאליה בשנת 2017, מה שהביא להצטרפות ה-FDP לממשלה של ראש הממשלה הנכנס ארמין לאשט.

בבחירות הכלליות בגרמניה 2017, הFDP נכנסה מחדש לבונדסטאג עם תוצאה מרשימה של 10.7%. לאחר אותו קמפיין מוצלח כיהן לינדנר כמנהיג הסיעה הפרלמנטרית של ה-FDP בבונדסטאג.

באוקטובר 2017, ה-CDU של אנגלה מרקל והירוקים פתחו במשא ומתן עם ה- FDP להקמת קואלציית ג'מייקה (ליברלים-ירוקים-שמרנים), שבה לינדנר יכהן כשר האוצר. קואליציה כזו הייתה האפשרות הריאלית היחידה להקמת ממשלה (למעט קואליציה גדולה של ה-CDU ו-SPD) אך כמעט מעולם לא הייתה בשימוש ברמה אזורית כלשהי בגרמניה. בנובמבר 2017, לאחר חצות, עזבו לינדנר ומפלגתו את המשא ומתן הקואלציוני שארך לאחר ארבעה שבועות לא מוצלחים, ולבסוף במרץ 2018 הוקמה פעם נוספת קואליציה גדולה של הCDU-CSU עם SPD, שדחתה בעבר כל השתתפות בממשלה החדשה.

בבחירות הכלליות בגרמניה 2021, לינדנר הוביל קמפיין בו הFDP נבחרה בכ-11.5% מהקולות. מיד לאחר תוצאות הבחירות החלו שיחות גישוש בין הFDP לירוקים על כניסה לקואליציה משותפת.<ref></ref> 

לאחר הקמת הממשלה, המורכבת מהFDP, והירוקים, מונה לינדנר לשר האוצר. הוא תכנן להוריד מיסים בתקציב 2023. הוא ביקש מעמיתיו לקבינט לבחון את הוצאות הפרויקטים של משרדיהם.<ref></ref>

== חיים אישיים ==
לינדנר היה נשוי במשך כשבע שנים לעיתונאית דגמר רוזנפלד. בשנת 2018 החל לצאת עם העיתונאית פרנקה לפדלט, הצעירה ממנו בכ-13 שנה.<ref></ref>

== קישורים חיצוניים ==

* 

* 
* 

== הערות שוליים ==

קטגוריה:בוגרי אוניברסיטת בון
קטגוריה:פוליטיקאים גרמנים
קטגוריה:חברי הבונדסטאג
קטגוריה:שרי האוצר של גרמניה
קטגוריה:גרמנים שנולדו ב-1979